EkBass/fiwiki-20250220-pages-articles huggingface dataset:
Carson Soucy

Carson Soucy (s. 27. heinäkuuta 1994, Viking, Alberta) on kanadalainen jääkiekkoilija, joka pelaa NHL-joukkue Vancouver Canucksissa. Minnesota Wild varasi Soucyn vuonna 2013, ja hän teki NHL-debyyttinsä huhtikuussa 2018. Lokakuussa 2020 Soucy teki Wildin kanssa kolmivuotisen ja yhteensä 8,25 miljoonan dollarin arvoisen jatkosopimuksen. https://www.nhl.com/wild/news/soucy-three-year-contract-100520/c-319296794 Heinäkuussa 2023 Soucy teki vapaana agenttina Vancouver Canucksin kanssa kolmen vuoden ja yhteensä 9,75 miljoonan dollarin arvoisen sopimuksen. https://www.nhl.com/canucks/news/canucks-agree-to-terms-with-carson-soucy-on- a-three-year-contract/c-345160784 == Lähteet == * ===Viitteet=== Luokka:Kanadalaiset jääkiekkoilijat Luokka:Vancouver Canucksin pelaajat Luokka:Vuonna 1994 syntyneet Luokka:Elävät henkilöt
Alankomaat (alue)

Alankomaat (hol. de Lage Landen; ransk. les Pays-Bas), on historiallinen alue Luoteis-Euroopassa. Alueeseen kuuluvat Alankomaat, Belgia, Luxemburg (Benelux- maat), osa Pohjois-Ranskaa, Reininmaa ja osa Pohjois-Saksaa. Maantieteellisesti ja historiallisesti alueeseen kuuluvat myös Ranskan Flanderi ja saksalaiset alueet Itä-Friisia ja Kleve. Keskiaikana alankomaat oli jaettu useisiin puoli-itsenäisiin ruhtinaskuntiin. ==Lähteet== ==Aiheesta muualla== Luokka:Historialliset alueet
Brij Bhushan Kabra

thumb|right|Brij Bhushan Kabra Brij Bhushan Kabra (1937 JodhpurBrij Bhushan Kabra AllMusic – 12. huhtikuuta 2018) oli intialainen kitaristi.Artist Profiles: Brij Bhushan Kabra World Music Central Hän toi kitaran perinteiseen intialaismusiikkiin ja oli ensimmäinen ragoja kitaralla soittanut muusikko.Biography Brij Bhushan Kabra Kabra oli Ali Akbar Khanin oppilas. Hän tutustui Kalkutassa kitaran ääniin ja osti Höfnerin kitaran, jolla aloitti harjoittelun. Hän pääsi soittamaan Shivkumar Sharman kanssa; yhteistyössä Hariprasad Chaurasian kanssa kaksikko teki menestysalbumin Call of the Valley (1968).How Pt Brij Bhushan Kabra brought the Hawaiian slide guitar into Indian classical music's fold First Post Se valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. Kabra on esiintynyt eri puolilla maailmaa ja levyttänyt kymmeniä pitkäsoittoja. Kabra tutki nada-joogaa (äänen jooga) ja kirjoitti musiikin käytöstä lasten opetuksessa. Hänen oppilaidensa joukossa oli Debashish Bhattacharya. Hänelle myönnettiin vuonna 2005 kansallinen Sangeet Natak Akademin palkinto. Hän kuoli sydäninfarktiin. == Lähteet == Luokka:Intialaiset kitaristit Luokka:Vuonna 1937 syntyneet Luokka:Vuonna 2018 kuolleet
Feministinen teoria

Feministinen teoria laajentaa feminismin käsitettä teoreettisiin, fiktionaalisiin ja filosofisiin tutkimuksiin. Se pyrkii ymmärtämään sukupuolten epätasa-arvoisuuden luonnetta. Teoria tutkii naisten ja miesten sosiaalisia rooleja, kokemuksia, mielenkiinnon kohteita, rutiineja sekä feminististä politiikkaa useammalla aihealueella, kuten antropologiassa ja sosiologiassa, viestinnässä, mediatutkimuksessa, psykoanalyysissä, kotitalousopissa, kirjallisuudessa, koulutuksessa sekä filosofiassa. Feministinen teoria keskittyy sukupuolten eriarvoisuuteen. Keskeiset teemat feminismissä ovat syrjintä, esineellistäminen (erityisesti seksuaalinen esineellistäminen), sortaminen, patriarkaatti, stereotypioiminen, taidehistoria ja nykytaide, sekä estetiikka. ==Lähteet== *
Stanisław Maczek

Stanisław Maczek (31. maaliskuuta 1892 – 11. joulukuuta 1994) oli puolalainen kenraali. Hänet tunnetaan etenkin 1. puolalaisen panssaridivisioonan komentajana toisessa maailmansodassa. Puolan miehityksen jälkeen divisioona taisteli esimerkiksi Normandiassa, Belgiassa ja Alankomaissa. Sodan jälkeen Maczek asettui Skotlantiin. ==Elämäkerta== Stanisław Maczek syntyi Szczerzecissä Galitsian alueella 31. maaliskuuta 1892. Hän opiskeli nuoruudessaan Lembergin eli nykyisen Lvivin yliopiston filosofian ja filologian laitoksella. Ensimmäisen maailmansodan syttyessä hän palveli itävalta-Unkarin armeijassa upseerina. Maczek otti osaa taisteluihin ensin Venäjän ja sittemmin Italian vastaisella rintamalla. Syksyllä 1918 hän liittyi vastaperustettuun Puolan armeijaan. Puolan armeijassa Maczek komensi 4. jalkaväkidivisioonaan kuulunutta komppaniaa Puolan Neuvosto-Venäjän vastsaisen sodan aikana. Sota åäättyi vuonna 1920 ja sen jälkeen Maczek kouluttautui sotilasopistossa. Vuonna 1937 Maczek alkoi koota 10. panssaroitua ratsuväkiprikaatia, jonka muodostamisen jälkeen hänestä tuli yksikön komentaja vuonna 1938. Prikaati osallistui taisteluihin Saksan hyökätessä Puolaan ja toisen maailmansodanalkaessa syyskuussa 1939. Myös neuvostojoukkojen alkaessa edetä Puolaan Maczek pakeni muutamien alaistensa sotilaiden kanssa Unkariin. Maczek oli jonkin aikaa internoituna Unkarissa, mutta lopulta lokakuussa 1939 hänen onnistui matkustaa Ranskaan. Ranskassa Maczek jälleenkokosi 10. panssaroidun ratsuväkiprikaatin. Ranska kukistui saksalaisten hyökätessä heinäkuussa 1940 Maczek joutui siirtymään edelleen Isoon-Britanniaan, jossa 10 panssaroitu ratsuväkiprikaati koottiin jälleen kerran. Syyskuussa Maczek ylennettiin kenraaliksi. Vuonna 1942 Maczek alkoi koota uutta puolalaista 1. panssaridivisioona. Mukana yksikössä oli hänen alaisuudessaan rpuolassa ja ranskassa palvelleita puolalaissotilaita. Maczek johti divisioonaa sen osallistuessa Normandian maihinnousuun 1. elokuuta 1944. Divisioona jatkoi taisteluita Belgiassa ja Alankomaissa kunnostautuen etenkin Bredan taistelussa. Maailmansodan päättyessä divisioona oli saavuttanut Wilhelmshavenin kaupungin Saksan maaperällä. Maailmansodan jälkeen Maczek komensi vuoteen 1947 saakka Skotlantiinsijoitettua 1. puolalaista armeijakuntaa. Puolassa valtaan nousseet kommunistit olivat riistäneet hänen kansalaisuutensa, joten Maczek jäi loppuelämäkseen asumaan Skotlannin Edinburghiin. Skotlannissa Maczek julkaisi muistelmansa Od podwody do czołga: Wspomnienia wojenne, 1918–1945'. Puolan vapauduttua kommunistihallinnosta hän yleni vielä vuonna 1990 kenraaliluutnantiksi ja sai Valkoisen Kotkan ritarikunnan ansiomerkin vuonna 1994. Maczek kuoli Edinburghissa 11. joulukuuta 1994 ja hänet haudattiin toiveensa mukaisesti Bredaan Alankomaissa. ==Lähteet== == Aiheesta muualla == Luokka:Puolalaiset kenraalit Luokka:Yli satavuotiaiksi eläneet puolalaiset Luokka:Vuonna 1892 syntyneet Luokka:Vuonna 1994 kuolleet
Meirānu (järvi Bērzgalessa)

Meirānu (), tai myös Meirānu ezers, Bērziņu ezers ja Čumiņas ezers, on järvi Itä-Latviassa Rēzeknen kunnassa. == Maantietoa == Järvi on 1,95 kilometriä pitkä, 0,9 kilometriä leveä ja sen pinta-ala on 115 hehtaaria. Sen rannat ovat matalia ja loivia lukuun ottamatta yhtä rantaa, jossa seitsemän metriä korkea kallio putoaa veteen. Järvessä on kaksi saarta, joiden pinta-alat ovat 2,2 ja 0,8 hehtaaria. Järvestä alkaa Rītupen latvaoja, jonka nimi alajuoksulla Venäjän puolella on Utroija. Laskuojaa on vuonna 1961 ruopattu matalammaksi, jolloin myös järven vedenpnta laski. Järven rannalla sijaitsee Bērzgalen kylä ja muutkin alueet järven ympäristössä ovat asuttuja. == Luontoarvoja == Järven pohja on mutaa. Siinä elää joitakin kalalajeja: suutari, kiiski, pasuri, lahna, sorva, ruutana, särki, ahven ja hauki. == Vesistösuhteita == Meirānu sijaitsee Utrojan valuma-alueella. Utroja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen laskee kolme ojaa, joista yksi tulee viereisestä Micānun järvestä. Meirānun laskuoja on Rītupe, joka on alussa kaivettu metsäoja ja hetken myöhemmin mutkitteleva metsäpuro. Venäläisessä lähteessä Utrojan alkulähteeksi sanotaan viereistä Micānun järveä . Järven valuma-alueen koko on lähteestä riippuen 9,6 tai 22,7 neliökilometriä. == Huomautuksia == == Lähteet == Luokka:Utrojan valuma-alue Luokka:Latgallian ylänkö Luokka:Latvian järvet
Fytofotodermatiitti

Fytofotodermatiitti on eräiden kasvien sisältämien kemikaalien (psoraleenien) ja ultraviolettisäteilyn (UV) yhdessä aiheuttama rakkulainen reaktio. Se tulee kaikille, jotka saavat psoraleeneja sisältävien kasvien nestettä iholleen ja altistuvat sitten auringonvalolle. Psoraleeneja sisältäviä kasveja Suomessa ovat ennen kaikkea jättiläisukonputki, väinönputki, mooseksenpalavapensas ja tuoksuruuta sekä selleri. Myös luonnonvaraisena kasvavat karhun-, ukon- ja koiranputki voivat herkistää. Ulkomailla psoraleeneja sisältäviä kasveja on enemmän. Sellainen on esimerkiksi aitoviikuna. == Lähteet == Luokka:Ihotaudit
Adèle Kindt

Marie-Adélaïde Kindt (16. joulukuuta 1804 Bryssel, Belgia – 8. toukokuuta 1893 Bryssel, Belgia) oli belgialainen taidemaalari, joka tunnetaan ensisijaisesti muotokuvista ja romanttisesta tyylisuuntauksestaan. == Elämäkerta == Marie- Adélaïde syntyi Brysselissä. Hänen vanhempansa olivat Charles Kindt ja Marie- Anne Bultos, joista äiti oli teatterinjohtaja Herman Bultosin tytär. Kindt sai koulutuksen piirtämiseen kaivertaja Antoine Cardoninilta. Maalausta hän opiskeli François-Joseph Navezin johdolla ja myös taidemaalari Jacques-Louis David on tukenut Kindtin pyrkymyksiä.Creusen, Alexia, "Kindt, Marie-Adélaïde, dite Adèle" in E. Gubin, C. Jacques, V. Piette & J. Puissant, Dictionnaire des femmes belges: XIXe et XXe siècles. Bruxelles: Éditions Racine, 2006. Vaikka Kindt olikin saanut koulutusta uusklassismiin, romanttikka oli hänen pääasiallinen teoksissaan hyödyntämä tyyli. Hänen varhaisissa teoksissaan oli monia historiallisia kohtauksia. Hänen teoksistaan vuoden 1930 Belgian vallankumousta kuvaava Épisode des journées de septembre 1830 pidetään hänen mestariteoksenaan ja se on esillä Brysselin kaupunginmuseossa Grand-Placella. 1840-luvun jälkeen Kindt maalasi paljon vähemmän kunnianhimoisia teoksia, enimmäkseen muotokuvia. Vaikka hän mukautti tyylinsä vastaamaan muuttuvaa yleisön makua, hän ei koskaan saavuttanut varhaisen uransa menestystä. Hän kuoli Brysselissä 88-vuotiaana. Hänen kuolemastaan ​​ilmoitettiin Le Patriote -lehdessä 12. toukokuuta 1893 Brysselin kaupungissa syntyneiden, kuolleiden ja avioliittojen rekisteröintien yhteydessä. Hänen nuoremmat sisarensa Clara ja Laurence olivat myös maisemamaalareita, samoin kuin hänen kälynsä Isabelle Kindt-Van Assche. == Lähteet == == Aiheesta muualla == Luokka:Vuonna 1893 kuolleet Luokka:Vuonna 1804 syntyneet Luokka:Belgialaiset taidemaalarit
Rudolf Maister

Rudolf Maister (29. maaliskuuta 1874 – 26. heinäkuuta 1934) oli slovenialainen kenraali ja runoilija. ==Elämäkerta== Rudolf Maister syntyi Kamnikissa 29. maaliskuuta 1874 ja hän opiskeli ensin koulussaa Ljubljananassa ja jatkoi opintojaan kadettikoulussa Wienissä liittyen valmistuttuaan Itävalta-Unkarin armeijaan. Maister oli ylentynyt luutnantiksi vuonna 1885. Ensimmäisessä maailmansodassa Maister oli ylennyt majuriksi. Hän otti osaa taisteluihin Mariborin suunnalla. Ensimmäinen maailmansota johti lopulta Itävalta-Unkarin kaksoismonarkian luhistumiseen. Maister oli luonut siteitä sloveenipoliitikkoihin ja 1. marraskuuta 1918 hänen komentamansa joukot ottivat haltuunsa alueet Ala-Steiermarkissa ja Mariborin ympäristössä. Samassa kuussa Maister kokosi noin 2 000 sloveenisotilaan joukon, jotka hänen komennuksessaan alkoivat riisua aseista Itävalta-Unkarille vielä uskollisia joukkoja. Toukokuussa 1919 hänen komentamansa osastot valtasivat myös osia Kärntenistä. Vuoden 1920 Saint-Germainin rauhan mukaan Etelä-Steiermarkista ja Mariborista tuli osa Serbien, kroaattien ja sloveenien kuningaskuntaa. Etelä- Kärntenissä järjestettäisiin puolestaan kansanäänestys alueen kohtalosta. Lopulta 10. lokakuuta 1920 järjestetyssä äänestyksessä 59 % kannatti alueen liittämistä Itävaltaan. Maister toimi sittemmin Mariborin kuvernöörinä ja vuosien 1921–1923 välillä hän johti Italian vastaisesta rajasta sopinutta komissiota. Maister jäi eläkkeelle vuonna 1923. Hän kuoli Unecissa lähellä Rakekia 26. heinäkuuta 1934. Maisterin kirjoituksia julkaistiin hänen kuolemansa jälkeen teoksena Boj za Maribor 1918–1919: Spominski zbornik ob sedemdesetletnici bojev za Maribor. Eläessään hän oli julkaissut myös runokokoelman Poezije. Maisterille on sittemmin pystytetty muistomerkkejä Kamnikiin, Mariboriin ja Ljubljanaan. Sloveniassa vuodesta 2005 lähtien 23. marraskuuta vietetty Rudolf Maisterin päivä on kansallinen juhlapäivä. ==Lähteet== == Aiheesta muualla == Luokka:Slovenialaiset runoilijat Luokka:Jugoslavialaiset sotilaat Luokka:Kenraalit Luokka:Vuonna 1874 syntyneet Luokka:Vuonna 1934 kuolleet
Merlin (täsmennyssivu)

Merlin voi tarkoittaa esimerkiksi seuraavia: * Merlin, myyttinen englantilainen velho * Merlin, SpaceX:n rakettimoottoriperhe * Merlin, Rolls- Roycen lentokonemoottori * Merlin, brittiläinen televisiosarja vuosilta 2008–2014 Henkilönnimenä: * Merlin Joseph Guilfoyle, roomalaiskatolinen piispa * Dino Merlin, bosnialainen laulaja ja muusikko * Merlin Olsen, amerikkalaisen jalkapallon pelaaja
Sakaide

Sakaide () on Japanin kaupunki Shikokun saarella Kagawan prefektuurissa. Se sijaitsee prefektuurin keskiosassa Seton sisämeren rannikolla Marugamen tasangon koilliskulmassa. Kaupungin itäosassa kohoaa laaja, eroosion kuluttama vulkaaninen ylänköalue Goshikidai, länsirajalla taas Iinovuori, jota kutsutaan muotonsa vuoksi myös ”Sanukin Fujiksi”. Ayajoki virtaa kaupungin halki. Sakaideen kuuluu myös useita Seton sisämeren saaria, kuten Yoshima, Iwakurojima ja Hitsuishijima, joiden kautta kulkeva Seton suursilta liittää kaupungin Honshūhun ja Kurashikin kaupunkiin. Sakaidessa on 51 170 asukasta (marraskuussa 2019) ja sen pinta-ala on 92,49 neliökilometriä. Sakaidessa harjoitettiin 1600-luvun alusta lähtien suolan tuotantoa merivedestä, ja kaupunki onkin rakennettu entisten suola-altaiden päälle. Sen vuoksi kaupungin pohjavesi on vanhastaan ollut huonolaatuista. Suolan tuotanto alkoi väistyä toisen maailmansodan jälkeen teollisuuden tieltä, kun Seton sisämeren rannikon täyttömaalle rakennettiin laivanrakennus-, öljynjalostus- ja alumiiniteollisuuden laitoksia. Sakaidesta tulikin koko prefektuurin merkittävin teollisuuskeskus, jonka liikenneyhteydet paranivat huomattavasti Seton suursillan valmistumisen myötä vuonna 1988. Kaupunkioikeudet Sakaidelle myönnettiin vuonna 1942. Kaupunkiin kuuluvilla maaseutualueilla viljellään esimerkiksi porkkanaa ja bataattia. Sakaidessa sijaitsee kaksi Shikokun pyhiinvaellusreitin temppeliä: Tennō-ji (temppeli nro. 79) ja Shirominevuorelle rakennettu Shiromine-ji (temppeli nro. 81). Shirominevuorella on myös Saikaideen Hōgen-kapinan jälkeen maanpakoon lähetetyn keisari Sutokun hautamausoleumi. Vuoren juurella sijaitsee vuorostaan Kandani-jinjan pyhäkkö, jonka päähalli on yksi Japanin kansallisaarteista. Osa kaupungista kuuluu Seton sisämeren kansallispuistoon. Sakaidea palvelevat JR Shikokun Yosan-linja ja Seto-ōhashi-linja. == Kuvia == Tiedosto:Sakaide city.jpg|Maisema Saikaiden keskustan suuntaan Tiedosto:Sakaide Station - 201307.jpg|Sakaiden rautatieasema Tiedosto:Kiyama- jinja (Sakaide), haiden.jpg|Kiyama-jinjan pyhäkkö Tiedosto:Tennoji Koshoin 02.JPG|Tennō-ji Kōshō-in == Lähteet == == Aiheesta muualla == * Kaupungin internetsivut Luokka:Kagawan prefektuurin kaupungit
Debashish Bhattacharya

Debashish Bhattacharya (, ; s. 1963 Kalkutta) on intialainen kitaristiDebashish Bhattacharya: Biography AllMusic ja säveltäjä.Debashish Bhattacharya The Nest Collective Bhattacharya syntyi muusikkosukuun. Vanhemmat lauloivat, veli Subhasis ryhtyi lyömäsoittajaksi ja sisko Sutapa eteni suosituksi laulajaksi. Battacharya debytoi 4-vuotiaana All India Radion lähetyksessä Farrukhabadin koulukuntaa (gharana) edustaneen Karamatullah Khanin tablalla säestämänä. Häntä opettivat Brij Bhushan Kabra, Ajoy Chakrabarty ja Ali Akbar Khan. Vuonna 1984 hän sai Intian presidentin kultamitalinDebashish Bhattacharya Debashish Bhattacharya All India Radion kansallisen musiikkikilpailun voitettuaan. Bhattacharya on kehittänyt havaijilaista slide-kitaraa intialaisemmaksi lisäkielillä; lopulta hän kehitti kuusikielisen kitaran pohjalta oman 24-kielisen instrumenttinsa. Bhattacharyan yhteistyökumppaneihin ovat kuuluneet John McLaughlin, Bob Brozman, Swapan Chaudhuri, Jeff Sipe, Jerry Douglas ja Raja Narayan Dev. Vuonna 2003 Bhattacharya julkaisi Brozmanin kanssa levyn Mahima, joka edustaa havaijilaisen ja intialaisen musiikin fuusiota. Vuosina 2004–2009 hän levytti kymmenen albumia, ja vuosina 2010–2012 hän opetti eri yliopistoissa. Vuonna 2013 hän palasi levyttämään sooloartistina. Bhattacharya on saanut kaksi Grammy-ehdokkuutta sekä BBC:n ja Songlinesin palkinnot.Debashish Bhattacharya Colours of Ostrava Bhattacharya on patentoinut Chaturangui-, Gandharvi- ja Anandi-kitaransa. Hänen tyttärensä Anandi Bhattacharya on laulaja.Anandi Bhattacharya: Joys Abound review – a refreshing debut The Guardian == Lähteet == Luokka:Intialaiset kitaristit Luokka:Intialaiset säveltäjät Luokka:Vuonna 1963 syntyneet Luokka:Elävät henkilöt
Jisoo

Kim Ji-soo (kor. 김지수, s. 3. tammikuuta 1995 Gunpo, Gyeonggi, Korean tasavalta), paremmin tunnettu etunimellään Jisoo, on eteläkorealainen laulaja ja näyttelijä. Jisoo kuuluu eteläkorealaiseen Blackpink-yhtyeeseen. == Elämä ja ura == === Lapsuus === Kim Ji-soo syntyi 3. tammikuuta 1995 Gunpossa, Gyeonggissa, Korean tasavallassa. Kimillä on vanhempi veli ja sisko. Hän kävi SOPA:n lukiota. === 2011–2016 === Kim koe-esiintyi YG Entertainmentille vuonna 2011. Hänestä tuli levy-yhtiön harjoittelija samana vuonna, kun hän läpäisi koe-esiintymiset. Kim oli vuonna 2015 cameoroolissa tv-sarjassa The Producers yhdessä Sandara Parkin ja Kang Seung-yoonin kanssa. Kim esiintyi samana vuonna useammassa mainoksessa, kuten Samsoniten mainoksessa yhdessä Lee Min-hon kanssa sekä Smart Uniformin, LG Electronicsin ja Nikonin mainoksessa. Kim debytoi YG Entertainmentin nelihenkisessä yhtyeessä Blackpink 8. elokuuta 2016. === 2017–2020 === Kim toimi vuosina 2017–2018 SBS:n Inkigayon juontajana yhdessä Got7:n Jinyoungin ja Nct:n Doyoungin kanssa. Kim esiintyi draamasarjassa Yeougaksibyeol () vuonna 2018. Kesäkuussa 2019 hän näyttäytyi cameoroolissa draamasarjassa Arthdal Chronicles. Kim sai esikoisroolinsa draamasarjassa Snowdrop 18. elokuuta 2020. Sarja julkaistiin vuonna 2021. === 2021–2024 === Jisoo teki soolodebyyttinsä maaliskuussa 2023. Hän julkaisi kaksi kappaletta: ”FLOWER” ja ”All Eyes On Me”.Jisoo perusti oman viihdetoimistonsa "BLISSOO" Helmikuun 21. päivä vuonna 2024. == Lähteet == Luokka:Blackpink Luokka:Eteläkorealaiset laulajat Luokka:Vuonna 1995 syntyneet Luokka:Elävät henkilöt
Hubert Ingman

Teodor Hubert Ingman (5. maaliskuuta 1890 Vaasa – 15. heinäkuuta 1956 Nurmijärvi) oli suomalainen kemian alan insinööri, joka johti ja valvoi 1900-luvun alkuvuosikymmeninä Suomen alkoholintuotantoa Valtion Alkoholiliikkeen teknisenä johtajana. Kieltolain päätyttyä 1932 Ingman nimitettiin uuden Oy Alkoholiliike Ab:n teollisuustoiminnan johtajaksi ja johtokunnan jäseneksi, minkä lisäksi hän toimi kymmeniä vuosia Alkon Rajamäen tehtaiden isännöitsijänä aina vuoteen 1955 saakka. Hänelle myönnettiin vuorineuvoksen arvonimi. ==Lähteet== Luokka:Suomalaiset insinöörit Luokka:Suomalaiset kemistit Luokka:Vuorineuvokset Luokka:Vuonna 1890 syntyneet Luokka:Vuonna 1956 kuolleet
Franziska Steffen

Franziska ”Fränzi” Steffen (s. 25. elokuuta 1981 Surodadi, Indonesia) on sveitsiläinen freestylehiihtäjä, joka kilpaili skicrossissa. Ennen freestylehiihtouraansa hän kilpaili alppihiihdossa Eurooppa-cupissa. Steffenin veli Andreas Steffen kilpaili myös skicrossissa. Steffen kilpaili freestylehiihdon maailmancupissa ensimmäisen kerran Laaxissa tammikuussa 2003. Seuraavassa kilpailussaan Saas-Feessä marraskuussa 2003 hän sijoittui toiseksi. Tammikuussa 2004 hän oli toinen Les Contamines'n kilpailussa sekä saavutti Pozza di Fassan kilpailuissa ensimmäisen ja toisen sijan. Hän sijoittui kauden 2003–2004 skicrossin maailmancupin pisteissä toiseksi. Tammikuussa 2005 hän oli kolmas Les Contamines'ssa ja toinen Kreischbergissä. Helmikuussa hän oli toinen Naebassa. Rukan MM-kilpailuissa 2005 hän sijoittui 13:nneksi. Vancouverin olympialaisissa 2010 Steffen sijoittui 29:nneksi. Viimeisen kerran hän kilpaili ammattilaisena vuonna 2014. == Lähteet == Luokka:Sveitsiläiset freestylehiihtäjät Luokka:Vuonna 1981 syntyneet Luokka:Elävät henkilöt
Alla Rakha

Alla Rakha Qureshi (29. huhtikuuta 1919 Jammu – 3. helmikuuta 2000 Mumbai) oli intialainen tablansoittajaAlla Rakha Britannica, säveltäjä ja sovittaja. Hän tuli tunnetuksi Ravi Shankarin yhteistyökumppanina, mutta hän sävelsi myös musiikkia lukuisiin intialaisiin elokuviin.Alla Rakha The Guardian Rakha syntyi dograkansaan kuuluneeseen islaminuskoiseen perheeseen ja oppi äidinkielenään dogrin. Perheen isä ei suhtautunut suopeasti poikansa musiikkiharrastukseen. Poika kuitenkin lähti kotoa opiskelemaan Lal Mohamedin johdolla. Hän sai opetusta lisäksi laulaja Ashiq Ali Khanilta. Hän pääsi Lahoressa tapaamaan Lal Mohamedin opettajan, Punjabin koulukuntaa (gharana) johtaneen Mian Qadir Bakshin. Rakha teki Bakshiin vaikutuksen ja pääsi tämän suojatiksi. Bakshilla itsellään ei ollut poikaa, joten hän adoptoi Rakhan muodollisesti ja piti tätä koulukuntansa tulevana johtohahmona. Rakha aloitti työskentelyn All India Radion palveluksessa vuonna 1936. Hän jätti radiotyön vuonna 1943 luodakseen uraa elokuvamusiikin tekijänä. Vuonna 1958 hän lopetti myös elokuvatyön ja kiersi Ravi Shankarin kanssa maailmalla. Kaksikon välinen yhteistyö jatkui lähes kolme vuosikymmentä. Shankarin ohella Rakhan yhteistyökumppaneihin kuuluivat Ali Akbar Khan ja jazzrumpali Buddy Rich, jonka kanssa yhteistyössä syntyi albumi Rich à la Rakha (1968). Rakha itse pysytteli Intian klassisen perinteen sisällä, mutta vaikutti tablan popularisoijana myös länsimaiseen musiikkiin. Hän oli avainasemassa tablan ja klassisen intialaisen musiikin tuntemuksen lisäämisessä kansainvälisellä tasolla. Rakha perusti vuonna 1985 Mumbaihin nimeään kantavan musiikki- instituutin. Hän sai vuonna 1977 Padma Shrin ja vuonna 1982 Sangeet Natak Akademin palkinnon. Rakha kuoli sydäninfarktiin päivä sen jälkeen, kun hänen tyttärensä Razia oli yllättäen kuollut leikkauksen jälkeen. Leskeksi jäi Bavi Begum. Rakhalla oli myös tytär Khurshid sekä pojat Zakir Hussain, Fazal Qureshi ja Taufique Qureshi. Kaikista pojista tuli tablansoittajia, joista tunnetuimmaksi kansainvälisesti nousi Zakir Hussain. == Lähteet == Luokka:Tablansoittajat Luokka:Intialaiset rumpalit Luokka:Intialaiset elokuvasäveltäjät Luokka:Vuonna 1919 syntyneet Luokka:Vuonna 2000 kuolleet
Godhra

Godhra on Intian Gujaratissa sijaitseva noin 140 000 asukkaan kaupunki, joka toimii Panchmahalin piirikunnan hallinnollisena keskuksena. Kaupunki sai osakseen runsaasti julkisuutta vuonna 2002, jolloin siellä poltettiin hindupyhiinvaeltajia kuljettanut juna. Tapauksen johdosta Gujaratissa alkoivat laajat väkivaltaisuudet, jotka vaativat yli tuhannen ihmisen hengen. Kaupungin nimen alkuperä on tarinan mukaan peräisin lehmiä rakastaneelta erakolta, joka kutsui seutua nimellä Gaudhara eli lehmien maa. Tämä muuttui myöhemmin Godhraksi. Vuoden 2011 väestönlaskennan mukaan kaupungin asukkaista 51 prosenttia on muslimeita. Toiseksi suurin uskonto on hindulaisuus, jota tunnustaa noin 47 % väestöstä. == Lähteet == Luokka:Gujaratin kaupungit
Clinton-Lewinsky-skandaali

Clinton-Lewinsky-skandaali, myös pelkkä Lewinsky-skandaali, oli poliittinen skandaali Yhdysvalloissa, jonka keskiössä olivat silloinen Yhdysvaltain presidentti Bill Clinton ja Valkoisen talon harjoittelija Monica Lewinsky. Clintonilla ja Lewinskyllä oli salainen seksisuhde vuosina 1995–1997. Suhde tuli julkisuuteen tammikuussa 1998. ==Suhde== Clintonin ja Lewinskyn suhde sai alkunsa marraskuussa 1995 Valkoisessa talossa työntekijälle järjestetyissä yllätysjuhlissa. Juhlien jälkeen Clinton ja Lewinsky tapasivat usein ja jopa viikoittain. Suhteen alkaessa Clinton oli 49-vuotias ja Lewinsky 22-vuotias. ===Ilmituleminen=== Lewinsky puhui suhteesta Pentagonissa työskennelleen ystävänsä, Linda Trippin, kanssa. Tripp nauhoitti osan Lewinskyn kanssa käyneistä puhelinkeskusteluista ja luovutti nauhoitukset syyttäjä Kenneth Starrille. Drudge Report julkaisi 17. tammikuuta 1998 verkkouutisen, jonka myötä Clintonin ja Lewinskyn suhde tuli julkisesti ilmi. Clinton kiisti suhteen muun muassa kuuluisalla lausahduksellaan: I did not have sexual relations with that woman (suom. Minulla ei ollut seksuaalista suhdetta sen naisen, neiti Lewinskyn, kanssa). ==Seuraukset== Suhteen seurauksena Clintonia vastaan nostettiin virkasyyte oikeuden vastustamisesta ja väärän valan antamisesta. Senaatti ratkaisi asian hylkäämällä kaikki syytteet äänestyksessä. Suhteen julkisuuteen tulemisen myötä Lewinsky joutui kiusatuksi internetissä ja median edessä julkisesti nöyryytetyksi. Skandaalin tuoma maine vaikeutti muun muassa Lewinskyn mahdollisuuksia saada työpaikka. Nykyisin Lewinsky vastustaa nettikiusaamista ja kampanjoi sitä vastaan. Bill Clintonin vaimo Hillary Clinton on sanonut vuonna 2018 CBS:n televisiohaastattelussa, että hänen miehensä ei olisi pitänyt erota virastaan skandaalin vuoksi. Clintonin mukaan hänen miehensä toimintaan ei liittynyt vallan väärinkäyttöä. Samana vuonna Bill Clinton totesi haastattelussa, ettei hänen tarvitse pyytää anteeksi Lewinskyltä, vaan julkinen anteeksipyyntö riittää. ==Lähteet== Luokka:Yhdysvaltain poliittiset skandaalit Luokka:Bill Clintonin presidenttikausi Luokka:1998 Luokka:Tietovuodot
Jalkapallon Euroopan-mestaruuskilpailut 2020 – Lohko A

Jalkapallon Euroopan-mestaruuskilpailujen 2020 A-lohkossa pelasivat Italia, Sveitsi, Turkki ja Wales. Ottelut pelattiin 11.–20. kesäkuuta 2021 Stadio Olimpicolla Roomassa ja Bakun olympiastadionilla. ==Joukkueet== Arvonta- sijoitus Joukkue Karsiutumistapa Esiintyminen turnauksessa Edellinen esiintyminen Edellinen paras sijoitus Karsinnan ranking marraskuu 2019 FIFA:n ranking toukokuu 2020 A1 Lohko H:n toinen 2016 (2008) 14 29 A2 Lohko J:n voittaja 2016 (1968) 2 7 A3 Lohko E:n toinen 2016 (2016) 19 17 A4 Lohko D:n toinen 2016 (2016) 9 13 ==Sijoitukset== ==Ottelut== :Kaikki ajat Keski-Euroopan kesäaikaa (UTC+2) ===Turkki vs. Italia=== ===Wales vs. Sveitsi=== ===Turkki vs. Wales=== ===Italia vs. Sveitsi=== ===Sveitsi vs. Turkki=== ===Italia vs. Wales=== ==Lähteet== Luokka:Jalkapallon Euroopan-mestaruuskilpailut 2020
Jalkapallon Euroopan-mestaruuskilpailut 2020 – Lohko B

Jalkapallon Euroopan-mestaruuskilpailujen 2020 B-lohkossa pelasivat Belgia, Suomi, Tanska ja Venäjä. Ottelut pelattiin 12.–22. kesäkuuta 2021 Parkenilla Kööpenhaminassa ja Stadion Krestovskilla Pietarissa. ==Joukkueet== Arvonta- sijoitus Joukkue Karsiutumistapa Esiintyminen turnauksessa Edellinen esiintyminen Edellinen paras sijoitus Karsinnan ranking marraskuu 2019 FIFA:n ranking toukokuu 2020 B1 Lohko D:n toinen 2012 (1992) 15 10 B2 Lohko J:n toinen — 20 54 B3 Lohko I:n voittaja 2016 (1980) 1 1 B4 Lohko I:n toinen 2016 (1960) 12 38 ==Sijoitukset== ==Ottelut== :Kaikki ajat Keski-Euroopan kesäaikaa (UTC+2) ===Tanska vs. Suomi=== Ottelu keskeytettiin 43. minuutilla, kun tanskalainen pelaaja Christian Eriksen tuupertui kentälle. Eriksen siirrettiin läheiseen sairaalaan. Ottelua jatkettiin kello 20:30 paikallisaikaa. {| style="font- size:90%" cellspacing="0" cellpadding="0" GK 1 Kasper Schmeichel RB 18 Daniel Wass CB 4 Simon Kjær (c) CB 6 Andreas Christensen LB 5 Joakim Mæhle CM 10 Christian Eriksen CM 23 Pierre-Emile Højbjerg CM 8 Thomas Delaney RW 20 Yussuf Poulsen CF 19 Jonas Wind LW 9 Martin Braithwaite Vaihtopelaajat: Vaihtopelaajat: Vaihtopelaajat: MF 24 Mathias Jensen FW 11 Andreas Skov Olsen DF 3 Jannik Vestergaard DF 17 Jens Stryger Larsen FW 21 Andreas Cornelius Päävalmentaja: Päävalmentaja: Päävalmentaja: Kasper Hjulmand Kasper Hjulmand Kasper Hjulmand Paras pelaaja: Christian Eriksen (Tanska) Avustavat erotuomarit: Gary Beswick (Englanti) Adam Nunn (Englanti) Neljäs erotuomari: Sandro Schärer (Sveitsi) Varatuomari: Stéphane De Almeida (Sveitsi) Videoerotuomari: Stuart Attwell (Englanti) Avustavat videoerotuomarit: Chris Kavanagh (Englanti) Filippo Meli (Italia) Marco Di Bello (Italia) ===Belgia vs. Venäjä=== {| style="font-size:90%" cellspacing="0" cellpadding="0" GK 1 Thibaut Courtois CB 2 Toby Alderweireld CB 4 Dedryck Boyata CB 5 Jan Vertonghen (c) RM 21 Timothy Castagne CM 19 Leander Dendoncker CM 8 Youri Tielemans LM 16 Thorgan Hazard RF 14 Dries Mertens CF 9 Romelu Lukaku LF 11 Yannick Carrasco Vaihtopelaajat: Vaihtopelaajat: Vaihtopelaajat: DF 15 Thomas Meunier MF 10 Eden Hazard DF 3 Thomas Vermaelen MF 26 Dennis Praet Päävalmentaja: Päävalmentaja: Päävalmentaja: Roberto Martínez Roberto Martínez Roberto Martínez Paras pelaaja: Romelu Lukaku (Belgia) Avustavat erotuomarit: Pau Cebrián Devís (Espanja) Roberto Díaz Pérez del Palomar (Espanja) Neljäs erotuomari: Fernando Rapallini (Argentiina) Varatuomari: Juan Pablo Belatti (Argentiina) Videoerotuomari: Alejandro Hernández Hernández (Espanja) Avustavat videoerotuomarit: João Pinheiro (Portugali) Íñigo Prieto López de Cerain (Espanja) Juan Martínez Munuera (Espanja) ===Suomi vs. Venäjä=== ===Tanska vs. Belgia=== ===Venäjä vs. Tanska=== ===Suomi vs. Belgia=== ==Lähteet== Luokka:Jalkapallon Euroopan-mestaruuskilpailut 2020
Laxmikant Parsekar

Laxmikant Parsekar (s. 4. heinäkuuta 1956) on intialainen poliitikko, joka toimi Goan osavaltion pääministerinä vuosina 2014–2017. Parsekarin poliittinen ura alkoi vuonna 1988, jolloin hän asettui ehdolle Intian kansanpuolueen ehdokkaana Goan osavaltiovaaleihin. Hänen perheensä, joka oli Maharashtrawadi Gomantak Party -puolueen uskollisia äänestäjiä, järkyttyi päätöksestä. Parsekar kommentoi asiaa myöhemmin medialle sanoen, että joutui melkein muuttamaan muualle, koska hänen perheensä ei kyennyt hyväksymään päätöstä. Hän hävisi kyseiset vaalit, kuten kävi myös vuonna 1999. Hän voitti ensimmäistä kertaa vuoden 2002 osavaltiovaaleissa. Hän uusi voittonsa vuoden 2007 vaaleissa ja tuli valituksi uudestaan vuonna 2012. Kun osavaltion silloinen pääministeri Manohar Parrikar siirtyi puolustusministeriksi vuonna 2014, Parsekar otti hänen paikkansa. Puoluetoiminnan ulkopuolella hänet muistetaan Rashtriya Swayamsevak Sangh -järjestön aktivistina. Pääministerinä toimiessaan hän raportoi goalaisten olevan ärsyyntyneitä nigerialaisten käytöksestä ja asenteista. Aikaisemmin vuonna 2015 hän sanoi vammaisista puhuessaan, että nämä ovat Jumalan virhe, jonka vammaisjärjestöt pyrkivät korjaamaan. Vuonna 2017 hän hävisi osavaltiovaaleissa, mikä päätti hänen uransa Goan pääministerinä. Parsekarin mukaan tappion syy oli, että hän toimi osavaltion pääministerin viran vuoksi liikaa Panajissa eikä siksi ehtinyt muodostaa yhteyttä oman vaalipiirinsä äänestäjiin. ==Lähteet== == Aiheesta muualla == Luokka:Goan pääministerit Luokka:Intian kansanpuolueen poliitikot Luokka:Vuonna 1956 syntyneet Luokka:Elävät henkilöt
Jalkapallon Euroopan-mestaruuskilpailut 2020 – Lohko C

Jalkapallon Euroopan-mestaruuskilpailujen 2020 C-lohkossa pelasivat Alankomaat, Itävalta, Ukraina ja pudotuspelien A- tai D-polun voittaja. Ottelut pelattiin 13.–21. kesäkuuta 2021 Arena Naționalăilla Bukarestissa ja Johan Cruijff Arenalla Amsterdamissa. ==Joukkueet== Arvonta- sijoitus Joukkue Karsiutumistapa Esiintyminen turnauksessa Edellinen esiintyminen Edellinen paras sijoitus Karsinnan ranking marraskuu 2019 FIFA:n ranking kesäkuu 2020 C1 Lohko C:n toinen 2012 (1988) 11 16 C2 Lohko C:n voittaja 2016 (2012, 2016) 6 24 C3 Lohko G:n toinen 2016 (2008, 2016) 16 23 C4 Pudotuspelien D-polun voittaja — 30 62 ==Sijoitukset== ==Ottelut== :Kaikki ajat Keski- Euroopan kesäaikaa (UTC+2) ===Itävalta vs. Pohjois-Makedonia=== ===Alankomaat vs. Ukraina=== ===Ukraina vs. Pohjois-Makedonia=== ===Alankomaat vs. Itävalta=== ===Pohjois-Makedonia vs. Alankomaat=== ===Ukraina vs. Itävalta=== ==Lähteet== Luokka:Jalkapallon Euroopan-mestaruuskilpailut 2020
Kriti Sanon

Kriti Sanon (; s. 27. heinäkuuta 1990 New Delhi) on intialainen näyttelijä, joka työskentelee pääasiassa hindinkielisessä elokuvateollisuudessa. Valmistuttuaan Jaypee Institute of Information Technologysta punjabitaustainen Sanon työskenteli lyhyesti mallina. Hänen ensimmäinen elokuvansa oli telugunkielinen psykologinen trilleri 1: Nenokkadine (2014). Seuraava elokuva oli hindinkielinen toimintakomedia Heropanti (2014), josta hän voitti parhaan naistulokkaan Filmfare Awards -palkinnon. Myöhemmin Sanon on näytellyt elokuvissa kuten menestynyt toimintakomedia Dilwale (2015), romanttiset komediat Bareilly Ki Barfi (2017) ja Luka Chuppi (2019) sekä komedia Housefull 4 (2019). Hän voitti parhaan naispääosan National Film Awards- ja Filmfare Awards -palkinnot sijaissynnyttäjän roolista draamakomediassa Mimi (2021). == Filmografia == Vuosi Elokuva Rooli Muuta 2014 1: Nenokkadine Sameera Telugunkielinen elokuva Heropanti Dimple ”Dimpy” Chaudhary 2015 Dohchay Meera Telugunkielinen elokuva Dilwale Ishita Malik 2017 Raabta Saira Singh/Saiba Bareilly Ki Barfi Bitti Mishra 2018 Stree Erikoisesiintyminen laulussa ”Aao Kabhi Haveli Pe” 2019 Luka Chuppi Rashmi Trivedi Kalank Erikoisesiintyminen laulussa ”Aira Gaira” Arjun Patiala Ritu Randhawa Housefull 4 Rajkumari Madhu/Kriti Panipat Parvati Bai Pati Patni Aur Woh Neha Khanna 2020 Angrezi Medium Erikoisesiintyminen laulussa ”Kudi Nu Nachne De” 2021 Mimi Mimi Rathore Hum Do Hamare Do Aanya Mehra 2022 Bachchhan Paandey Myra Devekar Heropanti 2 Erikoisesiintyminen laulussa ”Whistle Baja 2.0” Bhediya Tohtori Anika 2023 Shehzada Samara Singh Adipurush Janaki Telugun- ja hindinkielinen elokuva Ganapath Jassi 2024 Teri Baaton Mein Aisa Uljha Jiya SIFRA Crew Divya Rana == Musiikkivideot == Vuosi Kappale Artisti 2015 ”Chal Wahan Jaate Hain” Arijit Singh 2017 ”Paas Aao” Prakriti Kakar, Armaan Malik 2020 ”Muskurayega India” Vishal Mishra == Palkinnot ja ehdokkuudet == Vuosi Palkinto Kategoria Elokuva Tulos 2015 South Indian International Movie Awards Paras naistulokas (telugu) 1: Nenokkadine Stardust Awards Huomisen naissupertähti Heropanti BIG Star Entertainment Awards Viihdyttävin naisnäyttelijä Screen Awards Paras naistulokas Filmfare Awards Paras naistulokas International Indian Film Academy Awards Vuoden naistähtidebyytti 2018 Screen Awards Ei mitään salattavaa -palkinto Paras naisnäyttelijä (yleisöpalkinto) Bareilly Ki Barfi Zee Cine Awards Paras naisnäyttelijä International Indian Film Academy Awards Tyyli-ikoni 2019 Screen Awards Star Plus Baat Nayi Award Luka Chuppi 2020 Zee Cine Awards Paras naisnäyttelijä 2021 National Film Awards Paras naispääosa Mimi 2022 International Indian Film Academy Awards Paras naispääosa Filmfare Awards Paras naispääosa == Lähteet == == Aiheesta muualla == * * Luokka:Intialaiset näyttelijät Luokka:Intialaiset mallit Luokka:Vuonna 1990 syntyneet Luokka:Elävät henkilöt
Jalkapallon Euroopan-mestaruuskilpailut 2020 – Lohko D

Jalkapallon Euroopan-mestaruuskilpailujen 2020 D-lohkossa pelasivat Englanti, Kroatia, Tšekki ja Skotlanti. Ottelut pelattiin 13.–22. kesäkuuta 2021 Wembley Stadiumilla Lontoossa ja Hampden Parkilla Glasgow'ssa. ==Joukkueet== Arvonta- sijoitus Joukkue Karsiutumistapa Esiintyminen turnauksessa Edellinen esiintyminen Edellinen paras sijoitus Karsinnan ranking marraskuu 2019 FIFA:n ranking toukokuu 2020 D1 Lohko A:n voittaja 2016 (1968), Välierät 1996 3 4 D2 Lohko E:n voittaja 2016 (1996, 2008) 10 14 D3 Pudotuspelien C-polun voittaja 1996 (1992, 1996) 29 44 D4 Lohko A:n toinen 2016 (1976) 18 40 ==Sijoitukset== ==Ottelut== :Kaikki ajat Keski-Euroopan kesäaikaa (UTC+2) ===Englanti vs. Kroatia=== ===Skotlanti vs. Tšekki=== ===Kroatia vs. Tšekki=== ===Englanti vs. Skotlanti=== ===Kroatia vs. Skotlanti=== ===Tšekki vs. Englanti=== ==Lähteet== Luokka:Jalkapallon Euroopan-mestaruuskilpailut 2020
Ronald Reaganin salamurhayritys

Ronald Reaganin salamurhayritys tapahtui Washington D.C:ssä 30. maaliskuuta vuonna 1981. John Hinckley ampui kuusi laukausta kohti Yhdysvaltain presidentti Ronald Reagania ja hänen saattuettaan. Reagan ja kolme muuta haavoittuivat hyökkäyksessä, mutta toipuivat myöhemmin sairaalassa. ==Tapahtuman taustat== John Hinckleyllä oli pakkomielle näyttelijä Jodie Fosteriin. Foster näytteli vuoden 1976 elokuvassa Taksikuski, jossa yksi henkilöistä suunnittelee presidenttiehdokkaan murhaa. Hinckley katsoi elokuvan moneen kertaan. Hän halusi saada Fosterin huomion murhaamalla presidentin. Hinckley kärsi masennuksesta ja psykoottisuudesta. Hinckley valitsi ensiksi kohteekseensa Yhdysvaltain presidentti Jimmy Carterin. Lokakuussa 1980 Hinckley pidätettiin aseiden hallussapidosta Nashvillen kansainvälisellä lentoasemalla samana päivänä, kun Carter oli kaupungissa. Kuukautta myöhemmin Reagan voitti presidentinvaalit. ==Tapahtumat== Reagan oli palaamassa limusiinilleen ammattiliiton konferenssista Hilton Hotellista 30. maaliskuuta 1981, noin klo. 14.25, kun Hinckley aloitti ampumisen saattuetta kohti 22-kaliiberisella aseella. Hinckley ampui yhteensä kuusi laukausta kolmen sekunnin aikana. Yhdysvaltain salaisen palvelun agentti Jerry Parr työnsi presidentti Reaganin turvaan luodinkestävään limusiiniin ja huomatessaan Reaganin olevan loukkaantunut ohjeisti limusiinin kuskin ajamaan lähimpään sairaalaan. Autosaattue saapui kymmenen minuuttia myöhemmin George Washingtonin yliopistolliselle sairaalalle. Reagan siirtyi limusiinista ensiapuun omin voimin, mutta lyyhistyi sisällä sairaalassa maahan. Reagan haavoittui limusiinista kimmonneesta luodista rintakehäänsä ja käsivarteensa. Hänen keuhkonsa puhkesi, ja hän sai sisäisen verenvuodon. Reagan kuitenkin toipui vammoistaan sairaalassa. Luodeista haavoittuivat myös poliisi Thomas Delahanty, salaisen palvelun agentti Tim McCarthy ja Reaganin lehdistösihteeri James Brady. Brady haavoittui päähän ja halvaantui. Hän joutui viettämään loppuelämänsä pyörätuolissa ja kuoli vuonna 2014. ==Seuraukset== Hinckley asetettiin tapahtumasta moneen eri syytteeseen, mutta hänet tuomittiin syyntakeettomaksi ja psyykkisesti sairaaksi. Hinckley joutui suljettuun psykiatriseen hoitoon. Aseen ja patruunat Hinckley oli ostanut laillisesti. Vuonna 2014 kuolleen Bradyn ruumiinavauksessa selvisi, että kuolema aiheutui hänen saamistaan vammoista ammuskelussa. Ruumiinavaus käynnisti murhayrityksestä uuden tutkinnan. Syytteitä kuolemasta Hinckleytä vastaan ei kuitenkaan asetettu, sillä Hinckleyn katsottiin olleen syyntakeeton murhayrityksen tapahtuessa. Hinckley pääsi vapauteen vuonna 2016 oltuaan 35 vuotta psykiatrisessa hoidossa. Hinckley asuu nykyisin yhdessä äitinsä kanssa eikä hän saa poistua talostaan 80 kilometriä kauemmaksi. Hän sai jo aiemmin käydä tapaamassa valvotusti äitiään. ==Lähteet== ==Aiheesta muualla== Luokka:Salamurhayritykset Salamurhayritys Luokka:Vuoden 1981 rikokset Luokka:Yhdysvaltain historia
Lyhytheinäpreeria

Lyhytheinäpreeria on puolikuiva aroalue, jota luonnehtivat tupasmaisesti kasvavat lyhyet heinä- ja ruohokasvit. Aikoinaan Yhdysvaltain lyhytheinäpreeria oli biisonin asuinaluetta. Myös Argentiinan pampa on lyhytheinäistä aroa. Luokka:Arot
Nuolijärvi (täsmennyssivu)

Nuolijärvi voi tarkoittaa ainakin seuraavia: * Nuolijärvi, järvi Keuruulla * Nuolijärvi, järvi Kuhmossa * Nuolijärvi, järvi Pellossa * Nuolijärvi, järvi ja kylä Valtimolla * Nuolijärven seisake, liikennepaikka Valtimolla. ;Sukunimenä * Pirkko Nuolijärvi (s. 1949), suomalainen professori, Kotimaisten kielten keskuksen (Kotus) johtaja Luokka:Järvien täsmennyssivut
Abirateroniasetaatti

Abirateroniasetaatti tai vain abirateroni (C26H33NO2) on steroidijohdannaisiin kuuluva orgaaninen yhdiste. Yhdistettä käytetään lääketieteessä eturauhassyövän hoidossa. Abirateroni kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Abirateroniasetaatti on aihiolääke, joka metaboloituu ihmiselimistössä aktiiviseksi aineenvaihduntatuotteeksi. Yhdiste sitoutuu CYP17A1-entsyymiin ja estää sen toiminnan. Tätä entsyymiä tarvitaan muuttamaan pregnaanisteroidit androgeenisteroideiksi. Abirateroniasetaattia käytetään hormoniriippuvaisen eturauhassyövän hoidossa erityisesti silloin kuin syöpä lähettää etäpesäkkeitä, eikä kastraatio tuota toivottua hoitotulosta. Sen käyttöä myös varhaisen vaiheen eturauhassyövässä tutkitaan. Abirateroniasetaattia käytetään usein yhdessä prednisolonin kanssa.Axel Kleemann: Antineoplastic and Immunomodulating Agents , Ullmann's Encyclopedia of Industrial Chemistry, John Wiley & Sons, New York, 2017. ==Haittavaikutukset== Abirateroniasetaatti voi aiheuttaa haittavaikutuksinaan kohonnutta verenpainetta, kaliumtason laskemista liian alhaiseksi, väsymystä, selkäkipuja, anemiaa, huonovointisuutta ja ripulia. ==Synteesi== Abirateroniasetaattia voidaan valmistaa neljävaiheisella synteesillä lähtien dehydroepiandrosteronista. ==Lähteet== Luokka:WHO:n tärkeimmät lääkkeet
Katkokääpä

Katkokääpä (Antrodia xantha) on koko Suomessa varsin yleinen kääpälaji. Sitä tavataan erilaisten kangasmetsien lisäksi rakennuksissa, vaikkapa hirsitalojen alimmissa hirsikerroissa ja kattorakenteiden vesivauriokohdissa. Katkokäävän aiheuttama ruskolaho on haurasta. Isäntäpuita ovat yleensä mänty ja kuusi, harvoin lehtipuut kuten raita. Punaisen kirjan verkkopalvelu == Ulkonäkö == Itiöemä elää 1-3 vuotta ja on tyypiltään resupinaattinen. Tuoreena se on juustomainen ja muuttuu kuivuessaan liitumaisen lohkeavaksi, vanha itiöemä myös lohkeilee mosaiikkimaisesti. Kasvualue on tavallisesti 5-20 cm leveä, mutta voi kasvaa myös yli 1 metrin. Pillipinta voi muodostaa portaita tai kyhmyjä ja väriltään se on valkoinen, kosteissa oloissa kasvaessaan sitruunankeltainen. Pyöreitä pillejä on 4-6 millimetrillä. Lohkopinnassa näkyy vanhojen osien rappeutuminen kalkkimaiseksi massaksi. Valkoinen katkokääpä on yleensä tuoksuton ja muistuttaa rivikääpää tai kalkkikääpää. Keltainen katkokääpä tuoksuu sitruunalta ja sitä kannattaa verrata sitkeään sitruunakääpään. == Levinneisyys == Katkokääpää tavataan Suomen lisäksi ainakin Tšekissä, Isossa-Britanniassa, Puolassa ja Ruotsissa. == Lähteet == == Aiheesta muualla == *Laji.fi: Katkokääpä (Antrodia xantha) Luokka:Rivikäävät Luokka:Ruskolahosienet
Sitkokäävät

Sitkokäävät (Antrodiella) on kääpäsuku, johon kuuluvien lajien itiöemät ovat nimen mukaisesti sitkeitä. Vaikka kääpä näyttäisi hennolta, se voi olla vaikea repiä paloiksi. Myös pillien pienuus ja niiden yhteensulautuminen itiöemän vanhetessa ovat sitkokääville tyypillisiä ominaisuuksia. Sitkokäävät ovat valkolahottajia, mutta niiden aiheuttamaa lahoa on usein vaikea nähdä, sillä sitkokäävät elävät muiden kääpien valmiiksi lahottamissa puissa eli ne ovat ns. seuraajalajeja. == Lähteet == == Aiheesta muualla == *Laji.fi: Sitkokäävät (Antrodiella) * Luokka:Valkolahosienet
Joseph-Amand Passerat

Joseph-Amand Passerat (30. huhtikuuta 1772 Joinville, Val-de-Marne, Ranska – 30. marraskuuta 1858 Tournai, Hainaut, Belgia), kunnianarvoisa, oli redemptoristi ja pyhän Klemens Maria Hofbauerin oppilas. Hänellä oli suuria vaikeuksia seurata kutsumustaan papiksi, ja hänet pakotettiin palvelemaan armeijassa 1788–1792. Passerat liittyi redemptoristeihin, toimi sääntökunnan johtotehtävissä ja perusti uusia taloja Yhdysvalloissa, Baijerissa, Preussissa, Sveitsissä, Belgiassa, Ranskassa, Portugalissa, Alankomailla ja Englannissa. Hänet karkotettiin Wienistä 6. huhtikuuta 1848, ja monien vastoinkäymisten jälkeen hän pääsi Belgiaan ja toimi siellä redemptoristien ohjaajana. Hän vietti viimeiset vuotensa Belgian Bruggessa. == Lähteet == Luokka:Ranskalaiset papit Luokka:Vuonna 1772 syntyneet Luokka:Vuonna 1858 kuolleet
Luukääpä

Luukääpä (Antrodiella faginea) on Suomessa paikoittain esiintyvä kääpälaji. Se elää kaikenlaisissa metsissä maahan kaatuneissa rungoissa, jotka ovat jo muiden kääpälajien valmiiksi lahottamia. Isäntäpuita ovat raita, tuomi, haapa, euroopanpähkinäpensas ja harvoin myös muut lehtipuut. Luukääpää edeltäviä kääpälajeja ovat ainakin raidankääpä, kuhmukääpä, haavankääpä, ruskovuotikka ja kennokääpä, joiden kuolleiden ja ruskettuneiden itiöemien päällä luukääpä kasvaa. Punaisen kirjan verkkopalvelu Luukäävän yksivuotinen ja 1-2 mm paksu itiöemä kasvaa alustanmyötäisesti, tosin joskus itiöemän reunaan kasvaa pieniä, vettyviä lakkeja. Lakillinen muoto voi muistuttaa sitkokääpää. Yksittäinen luukäävän itiöemä on vain sormenpainaman kokoinen, mutta useampi tällainen itiöemä voi sulautua yhteen. Reuna on kapea mutta selvä ja kiertyy itiöemän kuivuessa irti alustasta. Pillipinta on tuoreena valkoinen ja kellastuu kuivuessaan, kerätyn käävän pillien tyveen voi kehittyä punaharmaata sävyä. Säännöllisen pyöreitä pillejä on 5-8 millimetrillä. Pohjamalto on ohut mutta selvästi erottuva, väriltään valkoinen kun pillit ovat kermanvärisiä. == Lähteet == == Aiheesta muualla == *Laji.fi: Luukääpä (Antrodiella faginea) Luokka:Sitkokäävät
LinuxCNC

LinuxCNC (aiemmin Enhanced Machine Controller eli EMC2) on Linux-ohjelmisto, joka mahdollistaa tavallisen henkilökohtaisen tietokoneen käyttämisen numeeriseen ohjaukseen (CNC) erilaisten työstökoneiden ohjaukseen. Ohjelmistoa voidaan käyttää esimerkiksi Raspberry Pi:llä itserakennettujen CNC-koneiden ohjaukseen. == Lähteet == == Aiheesta muualla == * LinuxCNC Luokka:Linux Luokka:CNC
Karibianflamingo

Karibianflamingo (Phoenicopterus ruber) on flamingojen (Phoenicopteridae) heimoon kuuluva, Keski-Amerikassa elävä lintulaji. Se on läheistä sukua Afrikassa ja Euraasiassa elävälle flamingolle (Phoenicopterus roseus) ja ne luokitellaan toisinaan saman lajin alalajeiksi Phoenicopterus ruber ruber ja Phoenicopterus ruber roseus. Kansainvälinen luonnonsuojeluliitto IUCN luokittelee karibianflamingon elinvoimaiseksi lajiksi. Karibianflamingo kuuluu CITES-sopimuksen liitteeseen II. Karibianflamingot kuuluvat maailman suurimpien lintujen joukkoon. Niiden siipiväli on noin 150 senttimetriä. Flamingot ovat seisoessaan 120 senttimetrin korkuisia ja painavat 2,1–4,1 kilogrammaa. Ne ovat väriltään vaaleanpunaisia.https://animaldiversity.org/accounts/Phoenicopterus_ruber/ Karibianflamingoja esiintyy Keski-Amerikassa Karibiansaarilla, Galápagossaarilla ja Etelä-Amerikan pohjoisosien ja Jukatanin niemimaan rannikoilla. Se elää alueilla, missä on lämpimiä rannikolla sijaitsevia elinympäristöjä. Karibianflamingot elävät suurissa yhdyskunnissa, joissa voi olla tuhansia lintuja. Karibianflamingouros tulee sukukypsäksi keskimäärin 3 vuoden iässä, naaraat 3–5-vuotiaina. Ne ovat tavallisesti yksiavioisia, ja voivat pysyä yhdessä jommankumman kuolemaan saakka. Flamingot voivat saada poikasia ympäri vuoden. Koko yhdyskunta lisääntyy yleensä samanaikaisesti, tavallisesti lämpiminä kausina sateiden jälkeen. Yleensä ne lisääntyvät myöhään keväällä tai alkukesästä. == Lähteet == Luokka:Flamingolinnut
Ylänkömonninen

Ylänkömonninen (Corydoras weitzmani) on panssarimonnien heimoon ja monnisten sukuun kuuluva kalalaji. Lajia tavataan ainoastaan Perussa, jossa se elää luonnonvaraisena. Lajin kuvasi tieteelle ensimmäisen kerran Han Nijssen vuonna 1971. == Koko ja ulkonäkö == Ylänkömonninen kasvaa yleensä noin 5–6 senttimetrin mittaiseksi. Se on väriltään ruskea. Ylänkömonnisen kyljissä on kolme mustaa juovaa. Evät ovat harmahtavat. == Levinneisyys ja elinympäristö == Ylänkömonnisen luonnolliset elinympäristöt ovat Perussa. Laji on yleinen kaikkialla maassa. Ylänkömonninen on Kansainvälisen luonnonsuojeluliiton (IUCN) mukaan elinvoimainen laji. == Lähteet == Luokka:Monniset
Hambachin metsä

Hambachin metsä (Hambacher Forst tai Hambacher Wald) on Saksan Nordrhein- Westfalenin osavaltiossa sijaitseva noin 12 000 vuotta vanha ikimetsä. Nykyisin metsän omistaa saksalainen energiayhtiö RWE, joka on raivannut alueelle Euroopan suurimman ruskohiiliavolouhoksen. RWE haluaisi laajentaa avolouhosta, mutta hanketta vastustavat ilmasto- ja ympäristöaktivistit ovat majoittuneet jäljellä olevaan metsään ja pyrkivät estämään kaivoksen laajentumisen. Poliisi hajotti vuonna 2018 metsänvaltaajien puumajat ja pidätti yli 30 valtaajista. Vuonna 2020 metsää uhannut kaivostoiminta päätettiin lakkauttaa. == Lähteet == == Aiheesta muualla == Luokka:Saksan metsät Luokka:Aarniometsät
Jalkapallon Euroopan-mestaruuskilpailut 2020 – Lohko E

Jalkapallon Euroopan-mestaruuskilpailujen 2020 E-lohkossa pelasivat Espanja, Puola, Ruotsi ja pudotuspelien B-polun voittaja. Ottelut pelattiin 14.–23. kesäkuuta 2021 San Mamésilla Bilbaossa ja Aviva Stadiumilla Dublinissa. ==Joukkueet== Arvonta- sijoitus Joukkue Karsiutumistapa Esiintyminen turnauksessa Edellinen esiintyminen Edellinen paras sijoitus Karsinnan ranking marraskuu 2019 FIFA:n ranking toukokuu 2020 E1 Lohko F:n voittaja 2016 (1964, 2008, 2012) 5 8 E2 Lohko F:n toinen 2016 (1992) 17 18 E3 Lohko G:n voittaja 2016 (2016) 8 21 E4 Pudotuspelien B-polun voittaja 2016 (2016) 22 36 ==Sijoitukset== ==Ottelut== :Kaikki ajat Keski-Euroopan kesäaikaa (UTC+2) ===Puola vs. Slovakia=== ===Espanja vs. Ruotsi=== ===Ruotsi vs. Slovakia=== ===Espanja vs. Puola=== ===Slovakia vs. Espanja=== ===Ruotsi vs. Puola=== ==Lähteet== Luokka:Jalkapallon Euroopan-mestaruuskilpailut 2020